МИНИСТЕРСТВО НА КУЛТУРАТА



                                                       
З А П О В Е Д

     №......................................./.......................2021 г.


   На основание чл. 36, ал. 2 от Закона за професионалното образование и обучение, във връзка с чл. 2 от Наредба № 1 от 19.02.2020 г. за организацията и провеждането на изпитите за придобиване на професионална квалификация, при спазване на изискванията на чл.66, ал.1 и 2 от Административнопроцесуалния  кодекс 





У Т В Ъ Р Ж Д А В А М:



Национална изпитна програма за провеждане на държавни изпити за придобиване на трета степен на професионална квалификация по професия код 212050 „Танцьор”, специалност 2120502 „Модерен танц” от професионално направление код 212 „Музикални и сценични изкуства“ от Списъка на професиите за професионално образование и обучение по чл.6 от Закона за професионалното образование и обучение. 
	Настоящата заповед да се доведе до знанието на директорите на училищата по изкуствата  за сведение и изпълнение.
	Контрол по изпълнението на Заповедта възлагам на Борислава Танева – заместник-министър на културата.
      	   

                                                                                                          Приложение
МИНИСТЕРСТВО НА КУЛТУРАТА

НАЦИОНАЛНА ИЗПИТНА ПРОГРАМА
ЗА ПРОВЕЖДАНЕ НА ДЪРЖАВНИ ИЗПИТИ ЗА ПРИДОБИВАНЕ
НА ТРЕТА СТЕПЕН НА ПРОФЕСИОНАЛНА КВАЛИФИКАЦИЯ









	
	Код по СППОО
	Наименование

	Професионално направление: 
	212
	МУЗИКАЛНИ И СЦЕНИЧНИ ИЗКУСТВА

	Професия:
	212050
	ТАНЦЬОР

	Специалност:
	2120502
	МОДЕРЕН ТАНЦ

І.  ПРЕДНАЗНАЧЕНИЕ И ЦЕЛ НА ПРОГРАМАТА:

Национална изпитна програма е предназначена за организиране и провеждане на държавния изпит по теория и практика на професията за придобиване на трета степен на професионална квалификация по професия код 212050 „Танцьор”, специалност 2120502 „Модерен танц” от професионално направление код 212 „Музикални и сценични изкуства“ от Списъка на професиите за професионално образование и обучение по чл.6 от Закона за професионалното образование и обучение. (ЗПОО).
     Целта на настоящата национална изпитна програма е да определи единни критерии за оценка на професионалните компетенции на обучаваните, изискващи се за придобиване трета степен на професионална квалификация по изучаваната професия и специалност.
      Националната изпитна програма е разработена във връзка с чл. 36 от Закона за професионалното образование и обучение (ЗПОО). 
     Държавният изпит по теория и практика на професията се провежда в съответствие с изискванията на ЗПОО и Наредба № 1 от 19.02.2020 г. за организацията и провеждането на изпитите за придобиване на професионална квалификация.
					


ІІ. СЪДЪРЖАНИЕ НА НАЦИОНАЛНАТА ИЗПИТНА ПРОГРАМА
     Настоящата национална изпитна програма съдържа:
1. За част по теория на професията:
А. Формат и учебно съдържание
 Б. Критерии за оценяване

2. За част по практика на професията:
            А.Изисквания за съдържанието на индивидуалните практически задания.
            Б. Критерии за оценяване.


ІІI. ФОРМАТ И ОРГАНИЗАЦИЯ  НА ДЪРЖАВНИТЕ ИЗПИТИ ЗА ПРИДОБИВАНЕ НА ТРЕТА СТЕПЕН НА ПРОФЕСИОНАЛНА КВАЛИФИКАЦИЯ:
1. Държавният изпит за придобиване на трета степен на професионална квалификация включва две части:
	       а) част по теория на професията върху учебното съдържание от задължителната професионална подготовка; 
	       б) част по практика на професията и специалността.
2. Държавният изпит по част теория на професията е писмен и се провежда във формата на тест,  съставен от три модула.
3. Времетраенето на изпита по част теория на професията е 4 (четири) астрономически часа, разпределени както следва: първи модул – 40 минути, втори модул – 80 минути, трети модул – 120 минути. 
4. Тестовият комплект  за писмен тест се избира в училището от база данни с въпроси на основание  на   чл. 3, ал. 2 от НАРЕДБА № 1, от 19.02.2020 г. за организацията и провеждането на изпитите за придобиване на професионална квалификация, Обн. - ДВ, бр. 18 от 28.02.2020 г. 
5. Държавният изпит по част практика на професията и специалността се състои в изпълнение на индивидуално задание в съответствие с компетенциите за трета степен на професионална квалификация, на основание на НАРЕДБА № 1 от 19.02.2020 г. за организацията и провеждането на изпитите за придобиване на професионална квалификация.
6. Дейностите и задълженията на комисиите за подготовка, организиране и провеждане на изпитите и на директора са разписани в чл. 4 от НАРЕДБА № 1/19.02.2020 г. за организацията и провеждането на изпитите за придобиване на професионална квалификация, обн. ДВ, бр. 18 от 28.02.2020 г. 
7. Съставът на комисиите за подготовка и оценяване на изпита - част по теория на професията и за провеждане и оценяване на изпита - част по практика на професията, се определя в съответствие с чл. 35, ал. 1 - 3 от ЗПОО. 
8. Оценяването на писмените работи от изпита на част по теория на професията се извършва от комисията в съответствие с чл. 14 от от НАРЕДБА № 1, от 19.02.2020 г. за организацията и провеждането на изпитите за придобиване на професионална квалификация, Обн. - ДВ, бр. 18 от 28.02.2020 г.
     9.Държавният изпит по част практика на професията и специалността е      публичен. Оценяването се извършва от комисията в съответствие с чл. 15 от НАРЕДБА № 1, от 19.02.2020 г. за организацията и провеждането на изпитите за придобиване на професионална квалификация, Обн. - ДВ, бр. 18 от 28.02.2020 г.  
10. Оценките поставени от изпитните комисии за част по теория на професията и за част по практика на професията са окончателни и не подлежат на промяна.
11. В определеното в графика време и място за провеждане на държавния изпит - част по теория и част по практика на професията, учениците се явяват с документ за самоличност.



IV. СИСТЕМА ЗА ОЦЕНЯВАНЕ НА ДЪРЖАВНИЯ ИЗПИТ ЗА ПРИДОБИВАНЕ НА ТРЕТА СТЕПЕН ПРОФЕСИОНАЛНА КВАЛИФИКАЦИЯ:
1. Оценяването на резултатите от държавния изпит за придобиване на трета степен на професионална квалификация се извършва в точки, както следва:
· част по теория на професията – максимално 100 точки;
· част по практика на професията – максимално 100 точки.
2. Всеки изпит се счита за успешно положен при успешното полагане на двете му части – част по теория на професията и част по практика на професията. Всяка част от изпита е успешно положена при постигане на 50 на сто от максималния брой точки.
3. Окончателната оценка се формира след успешното полагане на всяка част от изпита и се изчислява по формула: окончателната оценка в брой точки е равна на 0,5 х получения брой точки от част по теория на професията + 0,5 х получения брой точки от част по практика на професията.
4. Окончателната оценка от брой точки се превръща в цифрова оценка с точност до 0,01 по формулата:
Цифрова оценка = окончателната оценка в брой точки х 0,06.
5. Окончателната оценка от държавния изпит за придобиване на квалификация по професията е с количествен и качествен показател, с точност до 0,01 и се определя, както следва:
   а) за количествен показател от 2,00 до 2,99 се определя качествен показател слаб;
	б) за количествен показател от 3,00 до 3,49 се определя качествен показател среден;
	в) за количествен показател от 3,50 до 4,49 се определя качествен показател добър;
	г) за количествен показател от 4,50 до 5,49 се определя качествен показател много добър;
	д) за количествен показател от 5,50 до 6,00 се определя качествен показател отличен.


V. УЧЕБНО СЪДЪРЖАНИЕ ПО ТЕОРИЯ НА ПРОФЕСИЯТА И КРИТЕРИИ ЗА ОЦЕНЯВАНЕ:
     Учебното съдържание за писмения изпит по теория на професията обхваща следните модули:
· Теория и методика на танца;
· История на танца


Тестът за писмения изпит по теория на професията се състои от три части:

А. Първи модул - включва 22 въпроса със затворен отговор от учебното съдържание по дисциплините -  теория  и методика на танца и история на танца.
       Всеки верен отговор носи по 1 точка. Максималният брой точки от първия модул  на теста е 44 точки.  
        Б. Втори модул – включва 18 задачи с отворен отговор.  
        Задачите включват елементи от учебното съдържание по теория и методика на танца и история на танца. 
        Всеки въпрос носи при верен отговор по две точки. Максималният брой точки от втория модул на теста е 36точки.

 В. Трети модул – въпрос за писмен отговор
        Представлява писмено развиване на въпрос от предварително обявени 10 въпроса по учебно съдържание по теория и методика на танца и история на танца. Писмената работа е в обем до четири страници. Максималният брой точки от третия модул на теста е 20 точки. Оценяването на работите се извършва въз основа на критериите, определени в Раздел V на програмата „Система за оценяване”, съобразно учебното съдържание към съответния въпрос.

  
Учебно съдържание по учебния предмет „Теория и методика на танца”, включено в първия и втория модул на теста:

1. Произход и съдържание на модерния танц.
2. Развитие на модерният танц в Европа и Америка през ХХ век.
3. Елементи на композицията в анализите на Рудолф фон Лабан.
4. Основни техники- Греъм, Джаз, Рилийз,Кънингам.
5. Основни методи на импровизацията- Стив Пакстан


     
	Учебно съдържание по учебния предмет „История на танца”, включено в първия и втория модул на теста:
Теоретични знания за зараждането и развитието на танцовото изкуство от древността до 20 век.



Трети модул: 
Въпрос за писмен отговор  по „Теория и методика на танца“ и „История на танца“ :

Въпрос №1. Жан-Жорж Новер. „Писма за танца”
· Биографични данни за Новер – 2 т.
· Първи период от балетмайсторската му дейност, обхващаща 50-те години на 18 век – 1 т.
· Понятието „действен танц”; постановъчна дейност – 4 т.
· „Писма за танца и балета” – жанр, кога и къде е издаден теоретичния труд и ролята му за развитието на танцовото изкуство – 3 т.


Въпрос № 2.  Рудолф фон Лабан- основоположник на немския свободен изразен танц.  
· Биографични данни и образование- 2 т.
· Организиране на училище за свободен изразен танц в Аскона и създаване на програма-3 т.
· Теоретични принципи-3 т.
· Системата на Лабан за записване на танца-Кинетография /Лабанотация- 2 т.


Въпрос № 3. Реформаторски течения в началото на ХХ век -  Айседора Дънкан
· Специфика на периода; Обща характеристика на епохата; Тенденции; Мястото, където се зараждат реформаторските течения – 5 т.
· Айседора Дънкан – биографични данни; специфика на творчеството й; създаване на школи по света – 5 т.

Въпрос № 4. Марта Греъм. Основна техника в модерния танц на ХХ век.
· Биографични данни и творчески търсения- 2 т.
· Греъм техника- основни принципи- 3 т.
· Връзка между дишане и движение- контрекшън, рилийз, лифт- 3 т.
· Структура на екзерсиса- 2 т.

Въпрос № 5. Михаил Фокин. Трупата на Дягилев и „Руските сезони” в Париж. Вацлав
 Нижински и Ана Павлова.
· Михаил Фокин – биографични данни, образование, реформаторски идеи в творчеството му; постановъчна дейност – 3 т.
· Сергей Дягилев – биографични данни и новаторските му идеи за развитието на изкуството:„Руски сезони” в Париж-пропагандиране на руското изкуство на Запад; представяне на изложби, концерти и балети в Париж- 3 т. 
· Балетмайстори и артисти работили за него през годините – 2 т.
· Вацлав Нижински и Ана Павлова в „Руските сезони“- 2 т.
· 


Въпрос № 6. Джаз танц. Техника и стилове.
· Зараждане на Афро –американския джаз. Алвин Ейли-3 т.
· Основни принципи в джаз техниката- 4 т.
· Структура на екзерсиса- 3 т.
 

Въпрос № 7. Български балет. Начални прояви – Александър Димитров, Пешо Радоев и 
	Руска Колева. Творчеството на Анастас Петров.
·  Епохата, в която се проявяват тези начални прояви.Развитието на културния живот. Александър Димитров, Пешо Радоев и Руска Колева – биографични данни, образование, специализации, постановъчна дейност – 2 т.
· Анастас Петров; Биографични данни; Първи балетен спектакъл – „Копелия” – 22.02.1928 г. Организиране на трупа в Софийска опера- 4 т. 
· Създаване на школа, а по-късно и на балетното училище в столицата – 4т.


Въпрос № 8. Рилийз техника.
·  Основна база на рилийз техниката-5 т.
· Структуриране на екзерсиса-5 т.
· 

Въпрос № 9. Модерният танц в България. Танцови прояви. Балет „Арабеск“.
           -     Танцови прояви чрез нови форми на танца -Мария Димова, Лидия Вълкова-
	Бешивич- 2 т.
· Биографични данни и творчески идеи на Нина Кираджиева и Богдан Ковачев- 2 т.
· Балет „Арабеск“ и Маргарита Арнаудова– 6 т.



Въпрос № 10. Контакт импровизация. Стив Пакстън.
· Биографични данни -2 т.
· Композиция и импровизация, основни методи и задачи- 4 т.
· Видове импровизация- 4 т.


Забележка: Разпределението на точките се отнася за критерия „Степен на обхващане на проблематиката“ – 22 т.  




  Критерии за оценяване на част по теория на професията:
	
	№
	Критерии за оценяване по теория на професията 
	Максимален брой точки

	1.
	Тест – първа част, двадесет и два въпроса със затворен отговор
	44

	2.
	Тест – втора част,  задачи с отворен отговор
	36

	3.
	Тест – трета част, писмено развиване на тема
	20

	3.1
	- степен на обхващане на проблематиката – 10 т. 
	

	3.2
	- познаване и владеене на терминологията – 4 т.
	

	3.3
	- вярност на определенията и примерите – 4 т.
	

	3.4
	- логична структура на изложението – 1 т.
	

	3.5
	- граматически правилен език и стил – 1 т.
	

	
	Общо:
	100





            Забележка: Неправилният отговор се оценява с 0 точки. Непълният отговор се 	оценява с част от точките за верен и пълен отговор с точност до  0,5. 




VI. УЧЕБНО СЪДЪРЖАНИЕ ПО ПРАКТИКА НА ПРОФЕСИЯТА И КРИТЕРИИ ЗА ОЦЕНЯВАНЕ: 
Държавният изпит  в част практика на професията се състои в изпълнение на екзерсис на основата на Греъм, Джаз, Кънингам техника и други; част от постановка на Триша Браун, Пина Бауш, Уилям Форсайт, Мърс Кънингам, Хосе Лимон, Матс Ек и други; както и хореографски миниатюри или фрагменти по усмотрение на педагога.

[bookmark: _GoBack]Забележка:  Посочените постановки и избрания репертоар са примерни, танцовият педагог може да избере друго произведение от модерното наследство.

        Критерии за оценяване на част по практика на професията и специалността:	
	№
	Критерии за оценяване по практика на професията
	Максимален брой точки

	1.
	Цялостно представяне на програмата
	40

	2.
	Художествено изпълнение на танците  - стил,  техническа прецизност. 
	40

	3.
	Сценично присъствие
	10

	4.
	Музикалност
	10

	
	Общо:
	100



	Забележка: При оценката за цялостно представяне на програмата се взима предвид и подбора на произведенията включени в нея – съобразени с художествения опит и предразположението на ученика към тях, както и съответствието на техническите му умения, със съдържащите се в тях трудности.

